एकजुटता रंग लाई, नहीं खुलने दिया शराब का ठेका
एसएसटीनगर और आसपास के इलाके के लोगों ने मार्केट में खुल रहे शराब के ठेके का विरोध किया है। उनका कहना है कि धार्मिक स्थान के नजदीक शराब का ठेका नहीं खुलना चाहिए। वहीं, एसएचओ पुनीत चहल ने ठेके को बंद करवा कर लोगों को शांत कराया। वहीं, इससे पहले एसएसटी नगर इलाके के लोग एसएसटी नगर मार्केट एसोसिएशन के दुकानदार नयना देवी मंदिर के प्रधान, एसएसटी नगर क्वाट्रो की मोहल्ला सुधार कमेटी की प्रधान आदि ने एक साथ मिलकर इलाके में ठेके को नहीं खुलने देने का निर्णय लिया। गुरुद्वारा प्रबंधक कमेटी के जर्नल स्कतर सेवा सिंह विर्क ने बताया कि हमने एसएसपी डीसी को पत्र लिखा है। जिसमें यहां ठेका नहीं खुलने देने की मांग की है। अगर ऐसा होता है तो रोष प्रदर्शन किया जाएगा। इस दौरान एसएसटी नगर मार्किट एसोसिएशन के प्रधान ऋषि गर्ग ने बताया कि लोगों में धार्मिक स्थल के पास शराब का ठेका खोले जाने को लेकर आक्रोश था।
सूचना पर पहुंचे थाना अर्बन इस्टेट के इंचार्ज ने ठेका बंद कराया। तब कहीं जाकर लोगों का गुस्सा शांत हुआ। इस दौरान प्रधान गुरुद्वारा प्रबंधक कमेटी सतपाल सिंह, निर्मल सिंह, रणजीत सिंह, कुलवंत सिंह, सतनाम सिंह विर्क, सतिंदर सिंह, बीएस पाल, बलकार सिंह संगम जिंदल, अशवनी कुमार, विनय जोली, सतिंदर ग्रोवर, कर्नल सुखदेव सिंह, ललिता राओ, वरिंदर कौर, जसविंदर कौर, ममता, माता नयना देवी मंदिर के प्रधान विनोद बांसल, रवि ठाकुर, हरीश नन्दा मौजूद रहे।
मीटिंग के दौरान विचार-विमर्श करते इलाके के लोग।
hin_Deva hin_Deva bho_Deva hin_Deva